Inseklopedie van Suider-Afrika – Erik Holm | My Kop Op 'n Blok!
Posted by: mykopop | Maandag 31 Augustus 2009 Inseklopedie van Suider-Afrika – Erik Holm
Toe ek laasjaar hierdie boek gekry het, het ek geloerlees en gesien daar is baie interessante dinge in, en dit toe vir eers op die rak gesit – soos dit ‘n goeie naslaanwerk betaam. Onlangs het ek egter besluit om dit van voor tot agter deur te lees. Dit het ek toe gedoen, behalwe dat ek die wetenskaplike name meestal maar oorgeslaan het.
Dis uitstekende werk van ‘n fenomenale kenner op die gebied, in keurige Afrikaans geskryf en met ‘n lekker humorsin daarby. Daar is baie foto’s, waarvan die meeste uitstekend is, hier en daar sukkel ek (letterlik!) om kop of stert uit te maak, maar dis te verstane, aangesien ‘n fotograaf van insekte nie altyd die agtergrond kan kies nie.
Ek het selfs ‘n paar woorde en terme bygeleer wat ek nie geken het nie, bv. “verpop”, wat gebeur as ‘n larwe ‘n papie word, die teenoorgestelde van “ontpop”. Nog ‘n paar is partenogenese, Mülleriaanse mimikrie en striduleer. (Klink dit of lg. iets met Stradivarius te doen het?)
Bestel Inseklopedie by Kalahari.net Veel meer kan ek nie daaroor sê nie, opsom kan mens dit tog nie, daarom het ek besluit om te probeer om uit elke hoofstuk minstens een interesantheid as lusmakertjie aan te haal. Wees egter verseker dat hierdie dikwels verstommende interessanthede op amper elke bladsy voorkom.
1. Die wêreld van ‘n insek
Die hoofstuk is grotendeels ‘n inleiding en daar is ‘n interessante gedeelte oor die grootste, kleinste, langste lewe, kortste lewe, hitte- en kouebestandheid, ens.
Pleks van een brein in die kop het insekte ‘n gedesentraliseerde senuweestelsel. Primitiewe insekte het inderwaarheid ‘n brein, oftewel senuweeknoop, vir elke liggaamsegment… … Al die verdere breine, wat onderling verbind is, kan heel goed op hulle eie [heermee] voortgaan. ‘n Goeie voorbeeld hiervan is dat ‘n koplose hottentotsgotmannetjie effektief kan paar.
Deeltydse maagde: Die plantluise het die voordele van geslagtelikheid en ongeslagtelikheid perfek gekombineer. In die lente en die somer, wanneer jong groei van plante volop is, plant die wyfies ongeslagtelik voort. Dit versnel hulle vermeerdering geweldig…. In die herfs produseer hulle, pleks van ongevleulde dogters, skielik gevleuelde seuns en dogters. Dié vlieg rond, paar en die wyfies lê dan bevrugte eiers op die gasheerplante. Dié bevrugte eiers is geprogrammeer om te oorwinter…
Dit wat binne-in ‘n papie afspeel is een van die ongelooflikste prosesse in die lewende natuur.… in ‘n papie moet uit ‘n larwe skielik, sonder tussenstadia, ‘n volwasse insek gemaak word. Niks wat die volwassene nodig het, is by die larf op sy plek nie.
… wat die vlooi dan teen 20 G laat versnel…
Deur dié pen hard op een van die knoppe te druk en dan skielik in die gleuf te laat afgly, kry die kniptor so ‘n geweldige ruk dat hy verkeie kere sy eie lengte die lug ingeskiet word. Indié proses bereik die kniptor se kop ‘n vernelling van 380G! 5. Konstruksies en strukture
Die molkriek se klarinet … Mannetjies hol hulle tonnelingang só uit dat dit in ‘n bolvormige holte eindig. Hulle sit dan in hierdie tonnel en striduleer op die strategiese punt waar die klang presies net soos in ‘n klarinet versterk word. 6. Sig en lig
Waarskuwingskleure en nabootsing: … In die natuur is die “internasionale kode” vir gevaar swart gekombineer met rooi (tot oranje of geel) , of met wit… Giftige diere boots mekaar dikwels na om die boodskap vir vyande te versterk… ‘n Groot aantal nie-giftige insekte boots op hulle beurt weer die giftiges na.
7. Geluid en gehoor
Vals alarm van die doodshoofmot: … Die rede vir hierdie eienaardige piepgeluis is verbasend. Doodshoofmotte gaan gereeld in heuningbyneste in om heuning te steel. Hulle piepgeluid stem presies ooreen met die koninginfluit, wat onder meer die effek het dat die werkerbye “vries” en passief gaan sit.
Van voor en agter toegegroei: Mierleeus se larwes grawe tregtervormige vangputjies in die sand… Hulle lê dan (soms maande lank)… Omdat miere besonder goed ruik, sou hierdie putvalle nie gewerk het as mierleeus enige reuk afgee nie. Die mierleeus is dus geheel reukloos, wat hulle regkry deurdat beide hule mond en anus toegegroei is. 9. Aanpassings vir hitte en koue
Namib-toktokkies speel met vuur: … Een tegniek wat die daglewende toktokkies het om dié omstandighede te oorleef, is lang bene. Hierdie bene word geknak gehou wanneer die toktokkies soggens en saans naby die warm sand wil wees om op te warm terwyl die lug nog te koud is.
Kastes: … Werkerbye verrig ‘n verbasende aantal take, maar daar is nie spesiale kastes nie. Die bye los dié probleem op deur sogenaamde progressiewe poliëtilisme, wat beteken dat ‘n werkerby haar deur die loop van haar lewe opeenvolgens op verskillende take toelê… Interessant genoeg kan werkerbye, as die swerm dit vereis, regreseer na vorige stadia in hulle ontwikkeling – byvoorbeeld weer koninginjelliekliere of waskliere ontwikkel nadat hulle dit reeds vantevore verloor het!
11. Die rol wat insekte speel
Insekte speel ‘n rol in alle landekosisteme, en hulle rol is groter as wat meeste mense aanneem… Omdat juis dié wat ons skade berokken natuurlik wel opgemerk word, is daar by baie mense die persepsie dat die meeste insekte plae en peste is…… Wat egter nog onverbeter is, is die gebruik van die maaiers van sekere brommers om wonde van dooie weefsel te reinig. Aangesien die maaiers net dooie weefsel eet, sal hulle letterlik dooie selle tussen die lewendiges uit verorber met ‘n netheid wat chirurgies oonmoontlik is. Verder skei hulle antibiotika af om ontbindingsbakterieë (wat hulle konkurente is!) te beveg.
Die hoofstuk bestaan uit omtrent 70 bladsye, met foto’s, illustrasies en beskrywings van omtrent 2 tot 4 ordes, onderordes of families per bladsy. Ek dink Prof. Holm moes hierdie hoofstuk liewer ‘n indeks genoem het, maar ek dink hy het dit die laaste hoofstuk gemaak om mense soos ek wat besluit het om die hele boek deur te lees, ‘n streep te trek!
Gepraat van indekse, daar is 3, ‘n algemene indeks van terme, ‘n populêre naamindeks en ‘n wetenskaplike naamindeks.
Ek hoop dat ek hiermee minstens een leser aanspoor om die boek te lees en nie net as naslaanwerk op die rak te laat staan nie.
Prof. Erik Holm
Posted in Afrikaans, Boek, Natuur, Omgewing | Sleutelwoordw: Afrikaans, Boek, Natuur, Omgewing
Gert van Tonder sing weer! »
dis te veeeeel om in te neem
hoe onmeetlik brein gevleeueld
fyn vlerkies lang pootjies
en hulle beweeeeeeeeeeeg hm?
ek het ‘n still life
with cup of tea and flowers
deur sy dogter Cornelia Holm
en my ou moeder ja sy het
‘n bokkie uit leiklip gekap
deur Erik se ma ? Ellie Holm ?
Hulle het mos daai huis op die koppies
by die Hartebeespoortdam net uit klip gebou
Hulle piepgeluid stem presies ooreen met die koninginfluit,
hemel.. pragtig knap gedaan dingetjie!
By: katjiepiering on Maandag 31 Augustus 2009 at 23:14
en als in daai kliphuis was natuurlik
ek kan nou nie onthou nie mar ja dit was baie hm wats die woord nou
By: katjiepiering on Maandag 31 Augustus 2009 at 23:16
Verseker iets vir die boekrak!
By: boerinballingskap on Dinsdag 1 September 2009 at 16:32
So was ek mal om dit af te haal van die rak af Boer? 😆
By: mykopop on Dinsdag 1 September 2009 at 17:46
Sjoe, het nog nooit voorheen so nuuskierig gevoel om oor insekte te lees soos nou na die lees van jou bloginskrywing nie ..
By: Liezl on Dinsdag 1 September 2009 at 19:02
jys so slom
By: angelthinking on Woensdag 2 September 2009 at 10:26
ooopsie ek meen slimmies
angel thinks yur vlevir to read such a book must reaaly rtax the concintration
By: angelthinking on Woensdag 2 September 2009 at 10:27
Jammer maar ek soek prof Erik Holm se e-pos, kan u my help asb.
By: AHMentz on Saterdag 10 April 2010 at 10:56
Soek prof Erik Holm se e-pos asb
By: AHMentz on Saterdag 10 April 2010 at 11:00
ek soek ook prof holm se posadres groot asb
By: gretha nel on Donderdag 21 Maart 2013 at 16:17
Kan jy prof holm vra om my te kontak oor hierdie boek. Ek reel literere feeste dwarsoor SA
By: darryl earl david on Saterdag 18 Februarie 2012 at 12:12
Ek wil graag iets weet van die stink pampoengogga. Ek wil weet waar hulle voorkom (definitief by ons, hier in Vereeniging). Ek wil ook weet wat hulle eet, hoe hulle voortbestaan, hoekom is hulle mal oor lig – want hulle vlieg in agter die lig aan. Hoekom stink hulle so? Hoe broei hulle uit? Wat se voordeel het hulle vir die natuur. Ek wil graag weet voordat ek weer een met gif doodspuit. Dit is partymaal deur die jaar ‘n pes. Groete, Christelle Smit
By: Christelle Smit on Woensdag 29 Februarie 2012 at 19:18
Prof Holm. We noticed a phenominan, a bee similar to a carpenter bee sitting on warthog’s back biting. When the bee was biting the warthog the warthog shiver it’s skin and the bee would take off and land on bit further on the warthog skin. We could see the bee’s head section dipping in between the hair of the warthog to bite with the pig shivering its skin again the bee would fly off and and the process would start all over again. This happened in the middle of Novenber at Marloth Park.
Can u please shed some light on the episode.
By: SANET BRUINS-LICH on Sondag 9 Desember 2012 at 15:18